CELEX: 32016R0312
Language: lv
Date: 2016-03-04 00:00:00
Title: Komisijas Īstenošanas regula (ES) 2016/312 (2016. gada 4. marts), ar ko attiecībā uz vielu “tilvalozīns” labo Regulu (ES) Nr. 37/2010 (Dokuments attiecas uz EEZ)

5.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 60/3
            
         KOMISIJAS ĪSTENOŠANAS REGULA (ES) 2016/312
   (2016. gada 4. marts),
   ar ko attiecībā uz vielu “tilvalozīns” labo Regulu (ES) Nr. 37/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Komisijai ir darīts zināms, ka Komisijas Regulas (ES) Nr. 37/2010 (2) pielikumā, kurā grozījumi izdarīti ar Komisijas Īstenošanas regulu (ES) 2015/1492 (3), attiecībā uz vielu “tilvalozīns”, marķieratliekas “tilvalozīns” tika kļūdaini norādītas kā marķieratliekas attiecībā uz cūku sugām.
            
         
               (2)
            
            
               Regulas (ES) Nr. 37/2010 pielikums būtu jālabo, lai norādītu, ka marķieratliekas attiecībā uz cūku sugām un mājputnu ādu, taukiem un aknām ir “tilvalozīna un 3-O-acetiltilozīna summa” un marķieratliekas “tilvalozīns” attiecas tikai uz mājputnu olām.
            
         
               (3)
            
            
               Šī regula ar atpakaļejošu spēku būtu jāpiemēro no dienas, kad piemēro Īstenošanas regulu (ES) 2015/1492, jo marķieratliekas cūku sugām ir norādītas kļūdaini un tāpēc tās būtu jālabo. Tāpēc tai būtu jāstājas spēkā pēc iespējas drīzāk.
            
         
               (4)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikuma 1. tabulā ierakstu par vielu “tilvalozīns” aizstāj ar šādu:
   
      
                  “Tilvalozīns
               
               
                  Tilvalozīna un 3-O-acetiltilozīna summa
               
               
                  Cūkas
               
               
                  50 μg/kg
               
               
                  Muskuļi
               
               
                  IERAKSTA NAV
               
               
                  Pretinfekcijas līdzekļi/antibiotikas”
               
            
                  50 μg/kg
               
               
                  Āda un tauki
               
            
                  50 μg/kg
               
               
                  Aknas
               
            
                  50 μg/kg
               
               
                  Nieres
               
            
                  Mājputni
               
               
                  50 μg/kg
               
               
                  Āda un tauki
               
            
                  50 μg/kg
               
               
                  Aknas
               
            
                  Tilvalozīns
               
               
                  Mājputni
               
               
                  200 μg/kg
               
               
                  Olas
               
            
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2015. gada 3. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 4. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 152, 16.6.2009., 11. lpp.
   
   
      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (OV L 15, 20.1.2010., 1. lpp.).
   
      (3)  Komisijas 2015. gada 3. septembra Īstenošanas regula (ES) 2015/1492, ar ko attiecībā uz vielu “tilvalozīns” groza Regulu (ES) Nr. 37/2010 (OV L 231, 4.9.2015., 10. lpp.).